टांडा को तहसील का दर्जा भले ही हासिल हो गया पर अपर्याप्त विद्युत आपूर्ति के चलते नगरवासी ग्रामीणों जैसी जिन्दगी जीने को मजबूर हैं। इतना ही नहीं उद्योग धंधे भी बंद होने की कगार पर हैं, वहीं आम जन जीवन पर भी प्रतिकूल प्रभाव पड़ रहा है। सम्बन्धित विभाग के अधिकारियों की लापरवाही के प्रति लोगों में रोष व्याप्त है। टांडा ओद्योगिक नगर के नाम से प्रसिद्ध है यहां 32 राईस मिल, कोल्ड स्टोर, व्हील्स इण्डिया सहित सैकड़ो छोटे मोटे कल कारखाने हैं लेकिन बिजली की हालत यह है कि मुश्किल से तीन चार घण्टे ही मिल पर रही है, जिसके कारण उद्यौग धंधे बंद होने के कगार पर हैं।